




JONAVOS  RAJONO  SAVIVALDYBĖS  TARYBA

SPRENDIMAS
DĖL PRITARIMO JONAVOS VIETOS VEIKLOS GRUPĖS JONAVOS MIESTO VIETOS PLĖTROS STRATEGIJOS 2023–2029 M. PROJEKTUI IR FINANSAVIMO SKYRIMO JOS ĮGYVENDINIMUI

2026 m. birželio 25 d. Nr. 1TS-79
Jonava


Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“, 23.3 papunkčiu,  ir atsižvelgdama į Jonavos vietos veiklos grupės 2026 m. gegužės 28 d. raštą Nr. 2026/05/28, Jonavos rajono savivaldybės taryba n u s p r e n d ž i a:
.	Pritarti Jonavos vietos veiklos grupės Jonavos miesto vietos plėtros strategijos 2023–2029 m. projektui (toliau- Strategija) (pridedama).
.	Prisidėti prie Strategijos veiksmų įgyvendinimo ne mažiau nei 8 proc. visų tinkamų finansuoti išlaidų, išskyrus prie 2.1.1 veiksmo „Gyventojų švietimo civilinės saugos klausimais ir praktinių parengties įgūdžių ugdymo iniciatyvų įgyvendinimas“  įgyvendinimo ne mažiau nei 5 proc. visų tinkamų finansuoti išlaidų.  
.	Pripažinti netekusiu galios Jonavos rajono savivaldybės tarybos 2023 m. spalio 26 d. sprendimą Nr. 1TS-165 „Dėl pritarimo Jonavos miesto vietos veiklos grupės 2023–2029 m. vietos plėtros strategijos projektui ir finansavimo skyrimo jos įgyvendinimui“.
Šis sprendimas per vieną mėnesį nuo jo priėmimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka



Savivaldybės meras				            Mindaugas Sinkevičius

